लड़की बन व्हाट्सएप पर ट्रैवल एजेंट फंसाया, किडनैप किया
पठानकोटरोड से दो दिन पहले किडनैप किए गए पंचकूला के ट्रैवल एजेंट रेशम सिंह की किडनैपिंग के पीछे की कहानी 7 लाख की कबूतरबाजी से जुड़ी निकली। किडनैपिंग का मास्टरमाइंड अमृतसर का लवप्रीत निकला। जिससे सात लाख लेकर रेशम अमृतसर से भाग था। लव उसे एक साल से पैसे और पासपोर्ट मांग रहा था, लेकिन उसने नहीं लौटाए। कुछ दिन पहले लव ने रेशम के पुराने नंबर पर व्हट्सएप चलता देखा।
लव ने अपनी एक दोस्त लड़की से रेशम को कॉल करवाई। मोबाइल पर रेशम की दोस्ती हो गई। फिर लव ने खुद लड़की के उस व्हट्सएप नंबर पर चैटिंग शुरू कर दी और उसे जालंधर बुलाया। लड़की से मिलने के लिए रेशम पठानकोट रोड पर भी गया। लव ने वहां पहले ही अपने तीन दोस्तों को रेशम की किडनैपिंग के लिए हायर कर रखा था। सौदा दो लाख रुपए में तय हुआ था। किडनैपर्स रेशम को पठानकोट रोड से अगवा कर ले गए और बाद में बीएमसी चौक के पास फेंक दिया। उसकी कार साथ ले गए। पुलिस ने जालंधर में किराए के मकान में रह रहे अमृतसर की संधू कालोनी के 24 साल के लवप्रीत और उसके दो साथियों अमृतसर के संजय गांधी कालोनी के 19 साल के अमरजीत सिंह और 20 साल के बिट्टू सिंह को अरेस्ट कर उनसे दो देसी कट्टे, 4 मैगजीन, दो कारें बरामद की हैं। वहीं नोनी फरार है।
3 गिरफ्तार, मास्टरमाइंड अमृतसर के लव से रेशम ने लिए थे 7 लाख और पासपोर्ट
mag_Deva hin_Deva hin_Deva hin_Deva